
ROMÂNIA

JUDEŢUL TIMIŞ

MUNICIPIUL TIMIŞOARA

DIRECȚIA PATRIMONIU

Nr. TMI2023-009220/16.10.2023


RAPORT DE SPECIALITATE

Privind preluarea în administrare a imobilului – Sinagogă din Timișoara, înscris în CF nr. 412992 Timișoara, str. Ep. Ioseph Lonovici, nr.2. jud. Timiș


Având în vedere cererea înregistrată cu nr. TMI2023-008566/28.09.2023, a  Federației Comunităților Evreiești din România prin care solicită sprijin pentru restaurarea lăcașului de cult – Sinagoga Fabric prin preluarea în administrare a acestuia, ca mai apoi să fie redat comunității ca obiectiv turistic și cultural. 


Având în vedere Referatul de aprobare a proiectului de hotărâre nr. TMI2023-009220/05.10.2023 al Primarului Municipiului Timișoara Privind preluarea în administrare a imobilului – Sinagogă din Timișoara, înscris în CF nr. 412992 Timișoara, str. Ep. Ioseph Lonovici, nr.2. jud. Timiș și încheierea contractului de administrare.

Imobilul din Timișoara, str. Episcop Ioseph Lonovici, nr. 2, jud Timiș este identificat prin CF 412922 Timișoara, top 6890, compus din clădire – SINAGOGA ( CF nr. 412922-C1) și teren în suprafață de 662 mp. 


Sinagoga Fabric ste situată în cartierul Fabric al orașului Timișoara, la adresa Kunz (str.Episcop Ioseph Lonovici) nr. 2 (intersecția cu dintre acesta și str. I. L.Caragiale). Clădirea Sinagogii, clasată în listele de protecție naționale ca monument istoric sub codul de clasare TM-II-m-B-06128 face parte dintr-o zonă dens construită, ale cărui calități urbanistico- arhitecturale i-au adus statul de de zonă de protecție istorică, sub numele de Ansamblu urban “Fabric” (II). 

Referitor la starea imobilului s-a efectuat un raport de Expertiză Tehnică privind Conservare imobil existent – intervenții de urgență – evaluare seismică imobil, nr. 218/2023 de către Expert Tehnic MLPAT Pirvulescu Dan Emilian, un Proiect de Arhitectură nr. 279/2023 cu titlul Conservare Imobil- Reparații acoperiș Sinagoga din Cartierul Fabric Timișoara, emis de către Biroul Individual de Arhitectură Gabriel Szekely, și împreună cu Avizul Favorabil privind REPARAȚII la imobil emis de Direcția Județeană pentru Cultură Timiș cu nr. 72/07.06.2023 , toate au fost înregistrate la Primăria Municipiului Timișoara cu nr. TMI2023-008570.28.09.2023.

Conform HCLMT nr. 535/ 31.10.2014 privind aprobarea Strategiei culturale a municipiului Timişoara pentru perioada 2014-2024 - Preocuparea pentru viaţa culturală a oraşului Timişoara presupune o relaţie vie între cultură şi urbanism, arhitectură, mediu, educaţie, şi contribuie la dezvoltarea locală şi regională. Prin documentele de politică publică şi studiile importante elaborate de administraţia publică în ultimii ani, Timişoara arată că acordă culturii rolul pe care îl merită datorită beneficiilor multiple pe care le aduce indivizilor, comunităţii şi economiei locale.


Oraşul este pregătit atât să investească în patrimonul de care dispune, cât şi să încurajeze fenomenele culturale vii. Potenţialul oferit de euroregiunea Banatului istoric este importantă şi sunt prevăzute proiecte şi iniţiative care să sprijine dezvoltarea concretă a unei identităţi comune, bazate pe o colaborare firească între oameni şi între organizaţii. În plus, cultura reprezintă o investiţie pentru economia locală, care, prin dezvoltarea turismului bazat pe patrimoniu şi pe evenimente culturale majore, doreşte să atragă vizitatori şi să transforme oraşul şi regiunea într-un pol cultural cu largă deschidere internaţională. 


Este recunoscută multiculturalitatea, ca trăsătură specifică, iar cultura este relaționată atât cu bunăstarea şi un nivel crescut al calităţii vieţii, cât şi cu istoria care trebuie respectată pentru a avea un viitor pe care comunitatea şi-l doreşte


Având în vedere art 2, alin (1), (3) și (4) din Legea 422/2001 privind protejarea monumentelor istorice - (1) Monumentele istorice fac parte integrantă din patrimoniul cultural naţional şi sunt protejate prin lege, (3) În sensul prezentei legi, prin protejare se înţelege ansamblul de măsuri cu caracter ştiinţific, juridic, administrativ, financiar, fiscal şi tehnic menite să asigure identificarea, cercetarea, inventarierea, clasarea, evidenţa, conservarea, inclusiv paza şi întreţinerea, consolidarea, restaurarea, punerea în valoare a monumentelor istorice şi integrarea lor social-economică şi culturală în viaţa colectivităţilor locale, (4) Pentru protejarea monumentelor istorice se stabilesc prin lege măsuri stimulative cu caracter economic sau de altă natură.


 Menționăm și faptul că imobilul Singoga Fabric are statut de monument istoric din categoria B , conform art 8 , alin (1), lit. b) din Legea 422/2001 - b) în grupa B - monumentele istorice reprezentative pentru patrimoniul cultural local. 


 Conform art.10 din Legea 422/2001 - (1) Monumentele istorice sunt protejate indiferent de regimul lor de proprietate sau de starea lor de conservare, (2) Protejarea monumentelor istorice este parte componentă a strategiilor de dezvoltare durabilă economico-socială, turistică, urbanistică şi de amenajare a teritoriului, la nivel naţional şi local.

În conformitate cu art 129 alin 7 lit d) și j) din OUG 57/2019 privind Codul Administrativ (7) În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:d) cultura, j) conservarea, restaurarea şi punerea în valoare a monumentelor istorice şi de arhitectură, a parcurilor, grădinilor publice şi rezervaţiilor naturale; 

Având în vedere prevederile privind protejarea monumentelor istorice de interes local și strategia culturală a Municipiului Timișoara, preluarea în administrare a imobilului – Sinagoga Fabric și teren și încheierea contractului de administrare se va face pe o perioadă de 49 de ani.

Pentru a putea fi redat comunității ca obiectiv turistic și cultural și îndeplinirea destinației imobilului după preluarea în administrare (desfășurarea activităților/evenimentelor social-culturale, galerii de artă, spații expoziționale, etc) se vor efectua lucrări de întreținere, reabilitare, reparații la imobil din surse proprii sau atrase din fonduri structurale.


În cazul în care lucrările de întreținere, reabilitare, reparații, conservare la imobil vor fi efectuate din surse propriii, alocarea de sume necesare pentru acestea se va face cu aplicarea prevederilor Legii nr.273/2006- Legea finanațelor publice coroborat cu Legea nr. 422/2001 privind protejarea monumentelor istorice.

Pentru respectarea prevederilor legale privind protejarea monumentelor istorice, conformarea la Strategia Culturală a Municipiului Timișoara cu scopul de-a dezvolta turismul bazat pe patrimoniu şi pe evenimente culturale majore, care să atragă vizitatori şi să transforme oraşul şi regiunea într-un pol cultural cu largă deschidere internațională și atributele Consiliului Local de-a asigura cadrul necesar pentru furnizarea serviciilor publice de interes local privind cultura și conservarea, restaurarea şi punerea în valoare a monumentelor istorice, 

Apreciem că proiectul de hotărâre privind preluarea în administrare a imobilului – Sinagogă din Timișoara, înscris în CF nr. 412992 Timișoara, str. Ep. Ioseph Lonovici, nr.2. jud. Timișpentru o perioadă de 49 de ani și încheierea contractului de administrare, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

